বাংলা কবিতার প্রচলিত তিন প্রকার ছন্দের মধ্যে স্বরবৃত্ত ছন্দটাই আটপৌরে এবং প্রাকৃত ছন্দ। সবচে সহজবোধ্য ছন্দ। নবীন লেখকদের জন্যে আদর্শ ছন্দ হচ্ছে এই স্বরবৃত্তছন্দ। গানের ছন্দ, ছড়ার ছন্দ-এই স্বরবৃত্ত ছন্দ। খুব সহজেই স্বরবৃত্তে ছন্দে খুব সহজে মনের ভাবকে প্রকাশ করা যায়। এই ছন্দকে কেউ কেউ শ্বাসাঘাত প্রধান ছন্দ বলেও আখ্যায়িত করেছেন। চিত্রা নামেও ডেকেছেন কেউ কেউ। দ্বিজেন্দ্রনাল রায় নাম দিয়েছেনমাত্রিক ছন্দ, প্রবোধচন্দ্র সেন বলেছেন দলবৃত্ত ছন্দ এবং অমূল্যধন এই ছন্দের নাম দিয়েছেন দ্রুতলয় বা শ্বাসাঘাত প্রধান ছন্দ। বিশ্ব কবি রবীন্দ্রনাথ ঠাকুর বলেছেন বাংলা প্রাকৃত ছন্দ। নাম কিন্তু মৌলিক কোন বিষয় নয়, বিষয় হচ্ছে স্ববৃত্তের বিশেষ সুর ঝংকার ও রিদমটাই।